**प्रेस विज्ञप्ति**

आर्थिक वर्ष 2073/074 को वार्षिक प्रगति समीक्षा एवं मन्त्रालयस्तरीय विकास समस्या समाधान समिति (MDAC) को बैठक मिति 2074 भाद्र ६ गते माननीय अर्थमन्त्री श्री ज्ञानेन्द्र बहादुर कार्की ज्यूको अध्यक्षतामा सम्पन्न भयो ।

उक्त बैठकमा यस मन्त्रालय अन्तर्गतका विभागीय प्रमुख तथा विकास आयोजना प्रमुखहरुको उपस्थिति थियो ।उक्त बैठकमा माननीय अर्थमन्त्रीज्यूले तोकिए बमोजिमको लक्ष्य हासिल गर्न सवै अग्रसर हुनुपर्ने, समीक्षाको लागी समीक्षा नभर्इ उचित परिणाम देख्न सक्ने, जनताले प्रत्यक्ष राहत र अनुभुति महशुस गर्न सक्ने गरि कार्य गर्न निर्देशन दिनुभयो । यसको साथै उहाँले अर्थ मन्त्रालयले आर्थिक सुधार लगायत अन्य कार्यमा नेतृत्वदायी भूमिका निर्वाह गर्न निर्देशन दिनु भयो ।

अर्थ सचिव श्री शान्तराज सुवेदी ज्यूले लक्ष्य अनुसार प्रगति हासिल गर्न र हरेक कार्यमा नेतृत्वदायी भूमिका निर्वाह गर्न, खरिद र ठेक्कापट्टा लगाउने कार्य प्रथम चौमासिक भित्रै सम्पन्न गर्न निर्देशन दिनु भयो । राजस्व सचिव श्री शिशिर कुमार ढुङ्गाना ज्यूले आगामी प्रथम चौमासिक भित्र शतप्रतिशत लक्ष्य हासिल गर्न निर्देशन दिनु भयो ।उक्त कार्यक्रममा राष्ट्रिय योजना आयोगका अनुगमन महाशाखा प्रमुख श्री तीर्थराज ढकाल ज्यूले अर्थ मन्त्रालयले आर्थिक सुधार एवं आर्थिक वृद्धिका विषयहरुलार्इ राष्ट्रिय विकास समस्या समाधान समिति (NDAC) मा उठाउनु पर्ने धारणा राख्नु भयो ।

कार्यक्रमको प्रारम्भमा अनुगमन तथा मूल्याङ्कन महाशाखाका सह-सचिव श्री अर्जुनप्रसाद पोखरेलले आ.व. 2073/074 को वार्षिक प्रगति एवं मन्त्रालयस्तरीय विकास समस्या समाधान समिति (MDAC) का छलफलका विषयहरुको प्रस्तुति गर्नु भएको थियो ।